Ένας νεαρός άνδρας τραυματίστηκε σοβαρά από αυτοσχέδιο βαρελότο στο Αγρίνιο.

Το συμβάν σημειώθηκε το Μεγάλο Σάββατο, στο Καινούργιο του δήμου Αγρινίου. Ο νεαρός άνδρας, 25 περίπου ετών, τραυματίστηκε σοβαρά στο χέρι από την έκρηξη του βαρελότου στην αυλή της οικείας του.

Όπως μετέδωσε το agrinionews.gr, ο νεαρός μεταφέρθηκε στο νοσοκομείο Αγρινίου εσπευσμένα με ασθενοφόρο του ΕΚΑΒ και οι πρώτες πληροφορίες κάνουν λόγο για ακρωτηριασμό δακτύλων και εκδορές στο πρόσωπο.

Οι αστυνομικές αρχές διενεργούν έρευνα για τις ακριβείς συνθήκες του συμβάντος.

Με πληροφορίες από agrinionews.gr